अहमदाबाद। गुजरात हाईकोर्ट ने 2002 में हुए नरोदा पाटिया नरसंहार मामले में शुक्रवार को बीजेपी नेता और पूर्व मंत्री माया कोडनानी को बरी कर दिया है। कोर्ट से बरी होने के बाद माया कोडनानी ने कहा कि, मैं खुश हूं कि न्याय हुआ। भगवान के घर देर है, अंधेर नहीं। मैं जानती थी कि मैं निर्दोष हूं और इससे बाहर निकलूंगी। यह फैसला करीब एक दशक बाद आया। उन्हें भीड़ द्वारा 97 लोगों की हत्या किए जाने के मामले में आरोपी बनाया गया था।